《舍弟出家作诗贻之》
宋代·刘一止

在家情已疏，出家终不恶。不有清净缘，云何脱徽索。

我昔志婚宦，谓足世味乐。颠倒十年间，如蚕竟自缚。

业已无奈何，劝汝莫莫莫。一沤非全潮，起灭皆妄作。

当知是身浮，流浪恐非托。伎俩百不好，摄念乃初学。

如病求真医，安心是良药。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。